कांग्रेस महासचिव बनाए जाने के बाद ज्योतिरादित्य सिंधिया ने उठाया क्रिकेट मैच का लुत्फ, देखें VIDEO  
सिंधिया को कांग्रेस ने बनाया महासचिव
पूर्व उत्तर प्रदेश की दी कमान
प्रियंका गांधी को भी बनाया महासचिव
सिंधिया जहां टि्वटर पर लोगों द्वारा दी गई शुभकामनाओं पर आभार व्यक्त कर रहे थे, वहीं इसी बीच उन्होंने एक वीडियो भी टि्वटर पर शेयर किया, जिसमें वह क्रिकेट खेलते हुए दिख रहे हैं. वीडियो शेयर करते हुए सिंधिया ने लिखा, 'अखिल भारतीय क्रिकेट टूर्नामेंट में उपस्थित होकर युवा खिलाड़ियों से परिचय प्राप्त कर उनके आग्रह पर बैटिंग कर क्रिकेट का लुत्फ उठाया.'
अखिल भारतीय क्रिकेट टूर्नामेंट में उपस्थित होकर युवा खिलाड़ियों से परिचय प्राप्त कर उनके आग्रह पर बैटिंग कर क्रिकेट का लुत्फ उठाया| pic.twitter.com/hmztbFlRMM
वीडियो में देखा जा सकता है कि सिंधिया ने बल्ला घुमाकर कोई बड़ा शॉट लगाया. इसके बाद वहां पर मौजूद लोगों ने ताल्लियां बजाई. सिंधिया मध्य प्रदेश क्रिकेट एसोसिएशन के पूर्व चीफ भी हैं. पूर्व केंद्रीय मंत्री सिंधिया चार बार से गुना सीट से सांसद हैं. यह उन सीटों में शामिल है, जहां 2014 में मोदी लहर के दौरान भी भाजपा नहीं जीत पाई थी. 
धवार को कांग्रेस के बड़े ऐलान के बाद सिंधिया ने ट्वीट किया था, 'मुझमें भरोसा जताने के लिए कांग्रेस अध्यक्ष राहुल गांधी जी का शुक्रिया, पश्चिमी यूपी में पार्टी को मजबूत करने के लिए अपनी क्षमता के लिए सर्वश्रेष्ठ काम करूंगा.' बता दें, राहुल गांधी ने बुधवार को मीडिया से बात करते हुए कहा था कि उन्होंने अपनी बहन प्रियंका गांधी और ज्योतिरादित्य सिंधिया को यूपी में दो महीने के लिए नहीं भेजा है, उन्हें एक मिशन पर भेजा गया है. मुझे उम्मीद है कि दोनों ही पार्टी के लिए कड़ी मेहनत करेंगे.